cyanic-selkie/wikianc huggingface dataset:
Hukbalahap
Ang Hukbong Bayan Laban sa Hapon, na karaniwang tinatawag na HUKBALAHAP o Huk ay isang sandatang kalaban ng mga Hapon noong nasasakop pa nila ang Pilipinas. Si Luis Taruc ng Gitnang Luzon ang nagtatag ng kilusang ito upang makamit ang kalayaan ng Pilipinas laban sa pagmamalupit ng mga Hapones. Nagkaisa ang pangkat na tawagin ito sa ganitong pangalan. Labis ang paggalang at takot ng mga tao sa kilusan. Nagdudulot ng malaking pinsala ang kanilang estratehiyang lusub-takbo sa mga Hapones.
Nagmumula ang lakas ng Hukbalahap sa mga magsasaka at alipin sa gitnang luzon. Isang layunin ng samahang ito ay ang unti-unting pabagsakin ang mga hukbong Hapones.
Homo ergaster
Ang Homo ergaster na kilala rin bilang "Aprikanong Homo erectus" ) ay isang ekstintong chronospecies ng henus na Homo na namuhay sa silanganin at katimugang Aprikano noong panahong maagang Pleistocene sa pagitan ng 1.8 milyon at 1.3 milyong taong nakakalipas.
Pinadedebatihan pa rin ng mga siyentipiko ang klasipikasyon, angkan at inapo ng Homo ergaster ngunit malawakan ngayong tinatanggap na ito ay isang direktang ninuno ng mga kalaunang hominid gaya ng Asyanong Homo erectus, Homo heidelbergensis, Homo sapiens, at Homo neanderthalensis.
Klasipikasyon
Itinuturing ng ilang mga paleoantroplogo ang H. ergaster na simpleng uring Aprikano ng Homo erectus. Ito ay humahantong sa paggamit ng terminong "Homo erectus sensu stricto" para sa Asyanong Homo erectus, at "Homo erectus sensu lato" para sa mas malaking species na bumubuo ng parehong maagang mga populasyong Aprikano (Homo ergaster) at mga populasyong Asyano. Iminungkahi ng ilang siyentipiko na ang Homo ergaster ang direktang ninunong Aprikano ng Homo erectus na nagmumungkahing ang Homo ergaster ay lumisan sa Aprika at lumipat sa Asya na nagsanga sa isang natatanging species.
Ebolusyon
Ang H. ergaster ay pinaniniwalaang nag-ebolb mula sa ninuno nitong Homo habilis sa pagitan ng 1.9 at 1.8 milyong taong nakakalipas. Ang angkan ng H. ergaster na lumisan sa Aprika at tumungo sa Asya ay humiwalay sa linyang ergaster at naging mga Homo erectus. Ang parehong Homo antecessor at Homo heidelbergensis ay pinaniniwalaang nag-ebolb mula sa H. ergaster. Ang H. ergaster ay nanatiling matatag sa loob ng ca. 500,000 sa Aprika bago naglaho sa fossil record noong mga 1.4 milyong taong nakakalipas.
Mga katangian
Ang Homo ergaster ay gumamit ng mas iba iba at mga sopistikadong kasangkapang bato kesa sa ninuno nitong Homo habilis. Nilinang nito ang namanang Oldowan at pinaunlad ang unang mga palakol na Acheulean Bagaman ang paggamit ng mga kasangkapang Acheulean ay nagsimula noong ca. 1.6 milyong taong nakakalipas, ang linyang H. erectus ay humiwalay noong mga 200,000 taong nakakalipas bago ang pangkalahatang pagpapakilala ng teknolohiyang  Acheulean at kaya ang mga inapong Asyano ng H. ergaster ay hindi gumamit ng teknolohiyang Acheulean.
Ang dipormismong seksuwal sa H. ergaster ay malaking nabawasan mula sa mga ninuno nitong australopithecine (mga 20% ) ngunit mas malaki pa rin kesa sa dimorpismo sa mga modernong tao. Ang nabawasang dimorpismong ito ay pinagpapalagay na tanda ng nabawasang kompetisyon para sa mga makakatalik sa pagitan ng mga lalake nito.
Ang mga mga H.ergaster ay katulad ng mga modernong tao sa organisasyon at pakikisalamuha kesa sa anumang mas naunang mga species. Pinaniwalaang ang H.ergaster ang unang hominin na kumontrol sa apoy o nakakalikha ng apoy ngunit pinagtatalunan pa rin ito ng mga siyentipiko. Ngayong pinaniniwalanag ang Homo erectus ang nakakontrol ng apoy gayundin ang ibang mga hominin na nagsasalo ng karaniwang ninuo sa H.ergaster.
Unyong Paneuropeo
thumb|right|Watawat ng Unyong Paneuropeo Ang Unyong Paneuropeo (Paneuropean Union) ay ang pinakalumang European pagkakaisa kilusan.
Ang kilusan ay itinatag noong 1923 sa pamamagitan ng Richard von Coudenhove-Kalergi.
Ang mga miyembro ay sina: Albert Einstein, Fridtjof Nansen, Charles de Gaulle, Thomas Mann, Franz Werfel, Bronisław Huberman, Aristide Briand, Konrad Adenauer, Sigmund Freud, Benedetto Croce, Bruno Kreisky, Léon Blum at Georges Pompidou.
Katedral ng Agde
aAng Katedral ng Agde (Cathédrale Saint-Étienne d'Agde) ay isang Katoliko Romanong simbahan matatagpuan sa Agde sa département ng Hérault ng katimugang Pransiya. Ang katedral ay alay kay San Esteban, at nakatayo sa pampang ng Ilog Hérault.
Ito ay ang dating luklukan ng obispo ng Agde, ang huli, si Charles-François-Siméon de Rouvroy de Saint-Simon de Vermandois de Sandricourt, ay ginilotina sa Pamumuno ng Takot. Ang luklukan ay hindi ipinanumbalik pagkatapos ng Himagsikang Pranses at noong Concordat ng 1801 ang mga parokya nito ay idinagdag sa Diyosesis ng Montpellier.
Katedral ng Aix
Ang Katedral ng Aix (Cathédrale Saint-Sauveur d'Aix-en-Provence) sa Aix-en-Provence sa katimugang Pransiya ay isang Katoliko Romanong simbahang at ang luklukan ng Arsobispo ng Aix-en-Provence at Arles. Ang katedral ay itinayo sa lugar ng unang-siglong Romanong forum ng Aix. Itinayo at itinayong muli mula ika-12 hanggang ika-19 na siglo, kasama dito ang mga elemento ng Romaniko, Gotiko at Neogotiko, pati na rin ang mga haliging Romano at mga bahagi ng baptisteryo mula sa isang simbahang Kristiyano noong ika-6 na siglo. Ito ay isang pambansang bantayog ng Pransiya.
JKT48
Ang JKT48 ay isang Indonesian-Japanese idol girl group na ang pangalan ay hinango sa lungsod ng Jakarta at sa Japanese idol group na AKB48. Nabuo noong 2011, ang grupo ay ang unang sister group ng AKB48 sa labas ng Japan at in-adopt ang konsepto ng "idols you can meet", bago binago sa "idols that will come to meet you" noong 8 Abril 2018. Ang grupo ay nagbukas ng kanilang sariling teatro sa ika-4 na palapag ng fX Sudirman shopping mall noong unang bahagi ng Setyembre 2012, kung saan ang mga tagahanga ay maaaring dumalo sa araw-araw na pagtatanghal (maliban sa Lunes). Ang teatro ay itinayo bilang malapit na replika ng AKB48 Theater sa Akihabara.
Habang hindi pinaghihigpitan ng JKT48 ang pagiging miyembro ayon sa nasyonalidad, ang mga aplikante ay dapat na residente ng Indonesia. Mula noong 31 Oktubre 2022, ang grupo ay may 47 indibidwal na miyembro.
Inilabas ng JKT48 ang una nitong studio album na Heavy Rotation sa ilalim ng Hits Records, isang dibisyon ng MNC subsidiary na PT Star Media NusantaraNoong noong 16 Pebrero 2013. Ang grupo ay karaniwang nag-tatanghal ng mga kanta ng AKB48 at iba pang sister groups into na isinalin sa wikang Indonesian. Inilabas ng grupo ang kanilang unang orihinal na single na Rapsodi, noong Enero 2020.
Conception
Katulad ng AKB48, ang JKT48 ay batay sa konsepto ng mga idolo kung saan ang mga tagahanga ay maaaring "'makilala, o bumuo ng isang malalim na ugnayan na parang intimacy". Kinuha ng JKT48 ang pangalan nito mula sa binasehang lungsod ng grupo na Jakarta, Indonesia. Ang bansa ay nakita bilang isang potensyal na merkado para sa negosyo ng idolo dahil sa medyo batang populasyon-Mula noong 2012, humigit-kumulang kalahati ay wala pang 30 taong gulang—at ang kasikatan ng Japanese manga series, gaya ng Slam Dunk at One Piece. Upang maihatid ang konsepto ng AKB48 sa Indonesia, ang producer na si Yasushi Akimoto at Dentsu Media Group Indonesia ay nakipagsosyo sa pinakamalaking media conglomerate ng bansa, ang Global Mediacom, at Rakuten.
Tumugon si Akimoto sa tanong na kung bakit nya pinili ang Indonesia bilang unang target ng pagpapalawak sa ibang bansa ng AKB48 sa isang panayam sa programang TalkAsia ng CNN:"'Nagpasya kaming subukan ito sa Jakarta dahil interesado ang mga tao sa Indonesia sa AKB48. Napanood ng mga bata ang AKB sa internet at gusto rin nilang gayahin sila, ngunit hindi nila alam kung may talento sila. Mahirap din [para sa kanila] na pumunta sa Japan para mag-audition.'"Ikinuwento naman ni Rakuten–MNC chief marketing officer Reino Barack at Arya Sinulingga ang kanyang pagbisita sa Japan:"'Naramdaman ko ang potensyal para sa isang bagong negosyo sa Indonesia noong mapanood ko ang pagtatanghal sa teatro ng AKB48 sa Akihabara.'"
2011–2012: Pagbuo
thumb|Nagpe-perform ang JKT48 noong Setyembre 2012 Ang pagbuo ng JKT48 ay inihayag sa isang kaganapan ng AKB48 noong 11 Setyembre 2011 na ginanap sa Makuhari Messe sa Chiba, Japan. Sa mga sumunod na linggo noong huling bahagi ng Setyembre 2011, naganap ang panayam ng mga aplikante, at ang unang audition ay ginanap isang buwan pagkatapos ng paunang anunsyo, mula ika-8–9 Oktubre 2011. Ang miyembro ng AKB48 na si Minami Takahashi ay bumisita din sa Jakarta sa panahon ng audition para i-promote ang JKT48 sa mga tagahanga ng AKB48. Bagama't ang mga aplikante ay hindi kailangang maging mamamayan ng Indonesia, kailangan nilang manirahan na sa bansa. Humigit-kumulang 1,200 batang babae ang nag-audition para sa grupo, at 51 ang napili upang magpatuloy sa ikalawang round. Ang mga finalist ay hinuhusgahan batay sa kanilang dance performance ng " Heavy Rotation ", mula sa single ng AKB48 na may parehong pangalan, at ang kanilang performance ng isang kanta na kanilang pinili. Ang 28 unang henerasyong miyembro ng JKT48, edad 12–21, ay pinili noong 2 Nobyembre 2011.
Noon 17 Disyembre 2011, ginawa ng JKT48 ang kanilang unang public appearance sa live music program na 100% Ampuh sa Global TV, at nagtanghal ng "Heavy Rotation", na may mga lyrics na isinalin sa Indonesian. Nagtatanghal araw-araw ang AKB48 sa teatro nito sa Akihabara bilang bahagi ng konsepto nilang "idols you can meet every day". Kaya't ang namamahala sa JKT48 ay naglalayon na maisakatuparan ang parehong prinsipyo at nagsimulang maghanap ng mga lokasyon sa Jakarta para sa sariling teatro ng grupo noong unang bahagi ng 2012. Isang bakanteng lugar sa fX Sudirman shopping mall ang napili bilang lokasyon ng teatro, at nagsimula ang pagpaplano para sa pagsasaayos nito noong Abril. Samantala, ang mga unang pagtatanghal sa teatro ay ginanap noong ika-17–20 Mayo 2012 sa pansamantalang teatro sa Gusali ng Nyi Ageng Serang sa Kuningan, Jakarta. Binuksan ang opisyal na teatro noong 8 Setyembre 2012 para sa pang-araw-araw na pagtatanghal na may nakatakdang listahan ng 16 na kanta na isinalin sa Indonesian. Ang teatro ay unang nagkaroon ng seating capacity na 180 at standing room para sa 30, at ang disenyo nito ay malapit na replica ng teatro ng AKB48. Sa kasalukuyan ay kaya nito ang humigit-kumulang 350 katao, parehong nakaupo at nakatayo.
Kasama ng iba pang mga sister group ng AKB48, nagtanghal din ang JKT48 sa Japan. Ang grupo ay isang sorpresang panauhin noong 2011 AKB48 Kōhaku Taikō Uta Gassen at nagtanghal ng Indonesian na bersyon ng " Aitakatta ". Nagtanghal din sila kasama ng AKB48 at iba pang mga sister groups nito sa ika- 62 NHK Kōhaku Uta Gassen na may kabuuang 210 miyembro sa entablado. Lumahok din sila sa mga konsiyerto ng AKB48 noong 2012 sa Saitama Super Arena at Tokyo Dome.
Nagsimulang tumanggap ang management ng mga aplikasyon para sa mga miyembro ng ikalawang henerasyon noong 13 Agosto 2012. Humigit-kumulang 200 ang napili para sa mga panayam sa susunod na buwan mula sa 4,500 na aplikante. Ang mga napili ay mas pinaliit mula 67 hanggang 31 sa selection round na ginanap ng RCTI. Kalaunan ang lahat ng 31 finalist ay napili bilang mga miyembro ng pangalawang henerasyong sa pang huling audition noong 3 Nobyembre sa Japan. Opisyal na ding sinimulan ng mga miyembro ng AKB48 na sina Aki Takajō at Haruka Nakagawa ang paglipat sa JKT48 pagkatapos inanunsyo sa konsiyerto sa Tokyo Dome ang kanilang paglipat, opisyal na sinimulan nila ang kanilang mga aktibidad kasama ang grupo noong 1 Nobyembre at ginawa ang kanilang debut sa teatro noong 26 Disyembre. Naging interesado si Nakagawa sa Jakarta noong bumisita sya rito kasama ang iba pang miyembro ng AKB48 noong Pebrero 2012.
2013–2020: Mga pagsubok
thumb|168x168px| Logo ng grupo Dahil sa pagbaha sa Jakarta, nahadlangan ang produksyon ng debut album ng JKT48 na nakatakdang ilabas noong Enero 2013. Upang ipagdiwang ang pag-release, ang namamahala sa sa grupo ay namahagi ng 100,000 libreng CD singles. Ang bawat single ay mayroong isang Indonesian na bersyon ng mga kantang: " Heavy Rotation "; " Kimi no Koto ga Suki Dakara "; "Baby! Baby! Baby!"; at " Ponytail to Shushu ". Nag sagawa ang mga myembro (ang ilan ay direktang naapektuhan din ng baha) ng isang charity event upang makalikom ng pondo para sa relief efforts ng lungsod. Ang kanilang debut album na pinamagatang Heavy Rotation, ay nagkaroon ng limitadong pagtatanghal sa JKT48 Theater noong 16 Pebrero 2013 at ipinagbili sa mga music stores sa buong bansa noong 2 Marso. Lahat ng apat na kanta na nabanggit ay kasama sa album. Sa buong 2013, naglabas ang JKT48 ng apat na singles: " River " (ika-11 ng May), " Apakah Apakah Kau Melihat Mentari Senja? " (ika-3 ng July), " Fortune Cookie yang Mencinta " (ika-21 ng August), at " Musim Panas Sounds Good! " (26 Nobyembre). Ang ikatlong single ay inilabas kasabay ng kanilang parent group na AKB48.
Inanunsyo ng JKT48 ang mga pangalan ng 63 finalists na nag-aagawan na maging trainees para sa ikatlong henerasyon ng JKT48 noong 28 Enero 2014. Noong ika-15 Pebrero ay inanunsyo at tinanghal ng grupo ang kanilang ikalimang single na " Flying Get ". Noong 24 Pebrero 2014, inilipat si Rina Chikano mula sa AKB48 patungong JKT48, kung saan kinansela ang paglipat nina Aki Takajo at Rena Nozawa.
Isinagawa ng JKT48 ang kanilang unang taunang halalan para sa senbatsu noong 26 Abril 2014, kasama ang 16 na miyembro na makaksama sa ika-6 na single ng JKT48 na Gingham Check, na inilabas noong 11 Hunyo 2014. Inilabas ng grupo ang " Papan Penanda Isi Hati " noong 27 Agosto 2014, kung saan unang gumanap na center girl si Shania Junianatha, at sina Rina Chikano at Thalia Ivanka Elizabeth ay nakasama sa senbatsu sa unang pagkakataon. Ang single ay inilabas kasabay ng AKB48, ang ikalawang magkakasunod na taon na magkasabay silang nag release ng single kasama ang AKB48. Ang ika-8 single ng grupo, " Angin Sedang Berhembus ", ay inilabas noong 24 Disyembre 2014.
Nagsagawa ng collaboration concert ang JKT48 kasama ang AKB48 sa Jakarta noong 20 Pebrero 2015. 15 miyembro ng AKB48 ang ipinadala sa Jakarta para sa konsiyerto, kasama sina Yui Yokoyama, Rie Kitahara at Asuka Kuramochi. Inilabas naman ng JKT48 ang knailang ika-9 na single na "Pareo wa Emerald" noong 27 Marso 2015.
Idinaos ng JKT48 ang pangalawang taunang halalan para sa senbatsu noong 2 Mayo 2015, kung saan ang 16 na ranggo na miyembro ay nakasama sa ika-10 na single ng grupo na Kibōteki Refrain, pinalitan ni Jessica Veranda si Melody Laksani bilang panalo sa halalan. Noong 26 Agosto 2015, inilabas ng JKT48 ang ika-11 single nito na Halloween Night, ang ikatlong magkakasunod na taon na magkasabay silang nag release ng single kasama ang AKB48.
Noong 21 Marso 2017 ay nagpakamatay ang general manager ng JKT48 na si Jiro Inao sa pamamagitan ng pagbibigti sa kanyang bahay sa South Tangerang, Banten, Indonesia, posibleng dahil sa "presyon sa trabaho".
Ang Indonesia Asian Games Organizing Committee (INASGOC) ay nakipagtulungan sa JKT48 noong 2018 Asian Games sa pagtatangkang akitin ang mga batang manonood. Nagtanghal sila sa mga piling kaganapan mula 19 Agosto at 1 Setyembre sa isang grupo na binubuo ng walong miyembro mula sa bawat teams nito.
Sa kanilang 7th Anniversary Concert noong 22 Disyembre 2018 ay inanunsyo ng JKT48 na nakakuha ito ng go signal para sa una nitong orihinal na single, at ang mga napiling miyembro ay napili sa pamamagitan ng taunang halalan. Ang kanta, na pinamagatang " Rapsodi ", ay unang itinanghal sa kanilang 8th anniversary concert sa Surabaya, eksaktong isang taon pagkatapos ng anunsyo, at inilabas noong 22 Enero 2020.
2020–kasalukuyan: Kasunod ng pandemya ng COVID-19
Noong Nobyembre 2020, inanunsyo ng JKT48 ang gagawing sapilitang mass graduate sa mga miyembro at staff nito kasunod ng krisis ng grupo dahil sa pandemya. Nauna nang inanunsyo ng grupo ang ika-10 henerasyong miyembro ng grupo, na binubuo ng 11 miyembro, ngunit kinansela ang kanilang debut kasunod ng anunsyo. Noong 11 Enero 2021, inanunsyo ng grupo na 26 sa mga miyembro nito ang aalis sa grupo, na naiwan lamang sa 33 miyembro. Opisyal silang umalis sa grupo sa kalagitnaan ng Marso 2021. Ang lahat ng tatlong mga koponan ay pagkatapos ay natunaw at ang akademya ay tumigil sa operasyon nito.
Noong 18 Disyembre 2021 ay muling ipinakilala ng grupo ang 8 mula sa 11 miyembro ng ikasampung henerasyon. Inanunsyo din nito ang ika-23 at pangalawang orihinal na single nito, na gagawin nina Matt Rad at August Rigo, na dating nagtrabaho sa mga kilalang grupo sa mundo tulad ng Boyz II Men, BTS, Little Mix, NCT Dream, One Direction, at Pentatonix, pati na ang mga soloistang sina Baekhyun, Justin Bieber, Chris Brown, Martin Garrix, Selena Gomez, Sean Kingston, Demi Lovato, Olly Murs, Meghan Trainor, at Keith Urban. Ang single, na pinamagatang "Flying High", ay inilabas noong 17 Hunyo 2022.
Mga miyembro
Noong ika 31 Oktubre 2022, ang grupo ay binubuo ng 47 miyembro: 25 miyembro mula sa panahon ng pre-pandemic, 8 trainees mula sa ikasampung henerasyon, at 14 na bagong trainees mula sa ikalabing-isang henerasyon.
Promosyon at media
Nakasunod ang JKT48 sa Japanese sister group nito na AKB48 sa pagpaplakas ng record sales sa pamamagitan ng iba't ibang diskarte sa marketing. Ang pangunahing track para sa bawat single ay kinakanta ng isang team ng "All Stars" (選抜) na binubuo ng mga sikat na miyembro mula sa mga team ng JKT48, kung saan pinipila ang isa sa mga myembro bilang center performer o Center. Ang mga single at album ay inilabas sa iba't ibang types na may alternative types at voting code para sa taunang halalan. Napansin ni Alan Swarts ng MTV Japan na ang mga kolektor na bumibili ng maraming kopya ng AKB48 CD ang nagpalago sa merkado, at isa ito sa mga dahilan kung bakit umuunlad ang industriya ng musika ng Japan. Anim na halalan na ang naisagawa; pinakahuli noong 2019. thumb|Binati ni Beby ng JKT48 ang mga tagahanga sa isang autograph event noong 2012. Ang JKT48 ay kilala bilang isang "kakaibang idol group na may kulturang Indonesian". Naniniwala ang President Director ng promotional agent ng grupo na Dentsu Media Group Indonesia na si Harris Thayeb, na sa konsepto ng grupo na "gawing mas mapakumbaba ang ating mga idolo, na palaging mabait at maaaring mabati anumang oras". Kilala ang grupo bilang bahagi ng "Cool Japan" brand na in-adopt ng gobyerno ng Japan upang ipakita ang kultura ng bansa sa buong mundo.
Nagtanghal ng magkasanib na konsiyerto ang JKT48 kasama ang AKB48 sa Japan Pop Culture Festival sa Balai Kartini sa Jakarta Noong 25 Pebrero 2012. Ang kaganapan ay pinondohan ng Embahada ng Japan, ang Japanese Agency for Cultural Affairs, at ng Indonesian Ministry of Tourism and Creative Economy. Ayon kay Junji Shimada, deputy to the Japanese ambassador, inimbitahan ang AKB48 na magtanghal dahil kilala ito bilang Japanese pop icon, at ang dalawang sister group ay kumakatawan sa pagkakaibigan ng Japan at Indonesia.
Nakikita ang JKT48 sa mga palabas sa telebisyon halos araw-araw pagkatapos ng debut nito at sa mga patalastas sa telebisyon ng mga kumpanyang Hapon na naglalayong makakuha ng bahagi ng lumalagong merkado ng Indonesia. Kinuha ng Otsuka Pharmaceutical ang JKT48 upang i-promote ang mga inuming Pocari Sweat isang buwan pagkatapos ipakilala ang mga unang miyembro ng grupo. Pinili ng Sharp Corporation ang JKT48 na magtanghal sa mga promotional events ng kumpanya, kinuha naman ng Yamaha Motor Company ang grupo upang i-promote ang produkto nito ng mga Mio J na scooter na matipid sa gasolina para sa mga kabataang Indonesian. Itinampok din ni Ezaki Glico ang grupo sa mga patalastas nito bilang bahagi ng pagsisikap na palaguin ang mga benta sa Indonesia sa higit sa Rp 1 bilyon.
Mga teenager at mga binata ang bumubuo sa pinakamalaking bahagi ng JKT48 at AKB48 fan base. Higit pa rito, naniniwala ang ilan na ang pang-idolong konsepto ng JKT48 ay hindi akma sa kultura ng Indonesia.
Mga sanggunian
Mga talababa <references group="" responsive="0"> Mga mapagkukunan ng balita
Bugtong
Ang bugtong, pahulaan, o patuturan ay isang pangungusap o tanong na may doble o nakatagong kahulugan na nilulutas bilang isang palaisipan (tinatawag ding palaisipan ang bugtong). May dalawang uri ang bugtong: mga talinghaga o enigma, bagaman tinatawag ding enigma ang bugtong, mga suliraning ipinapahayag sa isang metapora o ma-alegoryang wika na nangangailangan ng katalinuhan at maingat na pagninilay-nilay para sa kalutasan, at mga palaisipan (o konumdrum), mga tanong na umaasa sa dulot ng patudyong gamit sa tanong o sa sagot.
Bugtong sa Pilipinas
Sa panitikang Pilipino, nilalarawan nito ang pag-uugali, kaisipan, pang-araw-araw na buhay at katutubong paligid ng mga Pilipino. Bilang isang maikling tula, madalas itong nagiging isang palaisipan sa tuwing naglalaro ang mga bata. Sa pagsisimula ng isang bugtong sa wikang Tagalog, karaniwang sinasabi muna ang katagang "bugtong-bugtong" bago sabihin ang aktuwal na bugtong at madalas itong may tugma. Isang halimbawa ang sumusunod: Bugtong-bugtong, Hindi hari, hindi pari ang suot ay sari-sari. Sagot: Sampayan
Mga panlabas na link
Kaurian:Panitikan
Katedral ng Aire
Ito ang luklukan ng mga Obispo ng Aire hanggang sa ang diyosesis ay binuwag noong 1801 at muli mula 1822 nang maibalik ang diyosesis; noong 1857 pinangalanan itong Diyosesis ng Aire at Dax. Noong 1933 ang obispo ay lumipat sa Dax, na ginagawang luklukan ang Katedral ng Dax, nang ang katedral sa Aire ay ginawang konkatedral.
Ito ay inilista bilang isang pambansang monumento noong 1906.
Arkitekturang Neogotiko
thumb|350x350px|Ang [[Sint-Petrus-en-Pauluskerk sa Ostend (Belgium), na itinayo sa pagitan ng 1899 at 1908]]
Ang Neogotiko (tinukoy din bilang Victorianong Gotiko, neo-Gothic, o Gothick) ay isang arkitektural na kilusan na nagsimula noong huling bahagi ng 1740s sa Inglatera. Ang busgo nito ay lumago noong unang bahagi ng ika-19 na siglo, nang mas lalong seryoso at natutuhan ng mga tagahanga ng mga Neogotikong estilo na hinahangad na buhayin ang arkitekturang Gotiko, taliwas sa mga Neoklasikong istilo na laganap noong panahong iyon. Ang Muling Pagsasabuhay ng Gotiko ay kumukuha ng mga tampok na katangian mula sa orihinal na estilong Gotiko, kabilang ang mga pandekorasyong pattern, finial, lansetang bintana, mga hulma ng talukbong, at paghinto ng label. Sa kalagitnaan ng ika-19 na siglo, ito ay itinatag bilang ang nangungunang estilo ng arkitektura sa mundong Kanluranin.
Sinaunang arkitekturang Griyego
thumb|300x300px|Ang [[Parthenon sa ilalim ng pagpapanumbalik noong 2008]] Ang sinaunang arkitekturang Griyego ay nagmula sa mga taong nagsasalita ng Griyego (mga taong Heleniko) na ang kultura ay umunlad sa mainland ng Greece, ang Peloponnese, ang Kapuluang Egeo, at sa mga kolonya sa Anatolia at Italya sa panahon mula 900 BK hanggang sa 1 siglo AD, kasama ang ang pinakamaagang natitirang mga gawaing arkitektura na nagmula pa noong 600 BK.
Ika-4 na dantaon
Ang ika-4 na dantaon (taon: AD 301 – 400), (batay sa kalendaryong Huliyano at Anno Domini/Karaniwang Panahon) ay ang panahon na tumagal mula 301 hanggang 400. Sa Kanluran, ang unang bahagi ng dantaon ay hinubog ni Dakilang Constantino, na naging unang emperador Romano na ipinagtibay ang Kristiyanismo. Nakuha ang iisang paghahari sa imperyo, nakilala siya sa muling pagtatag ng iisang kabiserang imperyal, na pinili ang lugar ng sinaunang Bisantino noong 330 (sa kabila ng mga kasalukuyang mga kabisera, na epektibong pinalitan ng mga reporma ni Diocleciano sa Milan sa Kanluran, at ni Nicomedia sa Silangan) upang itayo ang lungsod na tinawag agad bilang Nova Roma (Bagong Roma); napalitan ito sa kalaunan bilang Constantinopla sa kanyang karangalan.
Sa Tsina, nagsimula ang dinastiyang Jin, na pinag-isa ang mga bansa bago ang 280, na mabilis na hinarap ang mga kaguluhan noong simula ng siglo dahil sa panloob na pampolitikang awayan, na nagdulot sa duhapang pag-aalsa ng hilagang barbarong angkan (na sinumulan ang panahon ng Labing-anim na Kaharian), na mabilis na nagapi ang imperyo, na pinuwersa ang korte ng Jin na umatras at nanatili sa timog na lagpas sa ilog Yangtze, na sinimulan ang tinatawag na Silangang Dinastiyang Jin noong 317.
Sang-ayon sa mga arkeologo, inuugnay ng sapat na pang-arkeolohiyang ebidensya ang mga lipunan na nasa antas ng estado ang nagsanib sa ika-4 na siglo upang ipakita ang pagkakaroon sa Korea ng Tatlong Kaharian (300/400–668 AD) ng Baekje, Goguryeo, at Silla.
Mahabang Ikaapat na Dantaon
Maaring tinutukoy ng mga dalubhasa sa kasaysayan ng Imperyong Romano ang "Mahabang Ikaapat na Dantaon" sa isang panahon na tumatagal sa mismong ikaapat na siglo, ngunit nagsimula ng maaga mula sa pag-akyat ni emperador Diocleciano noong 284 at nagtapos noong pagkamatay ni Honorius noong 423 o ni Theodosius II noong 450.
Mahahalagang tao
thumb|160x160px|[[Constantine the Great]] thumb|143x143px|[[Constantius Chlorus]] thumb|180x180px|[[Julian the Apostate]] thumb|160x160px|[[Arcadius]]
Mga sanggunian
Kaurian:Unang milenyo Kaurian:Ika-4 na siglo
Masako Nozawa
Sa mga seiyu, siya tanyag papel ay Hiroshi (Dokonjō Gaeru), Tetsuro Hoshino (Galaxy Express 999), Kitarou (GeGeGe no Kitarou), at Son Goku (Dragon Ball).
Mga karerang boses
Ang pangunahin papel sa bastos paksa
Vitelio
Si Vitelio o Aulus Vitellius (24 Setyembre 15 – 20 Disyembre 69) ay isang Emperador ng Roma na namuno ng walong buwan mula 19 Abril hanggang 20 Disyembre 69 CE. Si Vitelio ay prinoklamang emperador pagkatapos ng mabilisang paghalili ng mga nakakaraaang emperador na sina Galba at Otho sa isang tao ng digmaang sibil na kilala bilang Taon ng Apat na Emperador. Siya ang kaunaunahan na magdagdag ng honoripikong cognomen na Germanicus sa kanyang pangalan sa halip na Cesar sa kanyang pagupo sa trono. Gaya ng kanyang hinahlinhang si Otho, tinangka ni Vitelio na makuha ang suporta ng mamamayan sa pamamagitan ng pagpaparangal at paggaya kay Nero na nanatiling malawakang tanyag sa buong Imperyo Romano. Siya ay nagmula saCampania malamang mula sa Nuceria Alfaterna, at ipinanganak sa Vitellia gens na hindi kilalang pamilya sa sinaunang Roma. Siya ay nahirang na konsul Romano noong 48 CE at nagsilbing gobernador proconsul ng Probinsiya ng Aprika noong 60 o 61 CE. Noong 68, siya ay napiling manguna sa hukbo ng Germania Inferior at Germania Superior na nagsimula ng pag-aalsa laban kay Galba. Siya ay hinirang na emperador ng mga hukbo ng Germania Inferior at Superior na nagpasimula ng pag-aalsa laban kay Galba. Si Galba ay pinaslang ni Otho at hinarap naman ni Vitelio si Otho sa isang labanan kung saan natalo si Otho sa Labanan ng Bedriacum at pagkatapos ay kinilalang emperador ng Senado ng Imperyong Romano. Ang kanyang pag-aangkin sa trono ay agad na sinalungat ng mga lehiyon na nakalagay sa mga probinsiyang silangan na nagdeklara kay Vespasian bilang ang bagong emperador ng Imperyo. Ang isang digmaan ay sumiklab na nagdulot sa pagkatalo ni Vitelo sa Ikalawang Labanan sa Bedriacum sa hilagang Italya. Nang matanto ni Vitelo na humina na ang kanyang suporta, siya ay bumaba sa trono para kay Vespasian. Ang kanyang mga taga-suporta ay tumutol dito na nagresulta sa isang madugong labanan sa Roma sa pagitan ng mga puwersa ni Vitelio at ng mga hukbo ni Vespasian. Si Vitelio ay pinatay sa Roma ng mga sundalo ni Vespasian noong 20 Disyembre 69 CE.
Galactosemia
Ang Galactosemia (British Galactosaemia) ay isang bihirang henetikong metabolikong sakit na umaapekto sa kakayahan ng indibdiwal na angkop na i-metabolisa ang asukal na galactose. Bagaman ang asukal na lactose ay nagmemetabolisa sa galactose, ang galactosemia ay hindi nauugnay sa at hindi dapat ikalito sa lactose intolerance. Ang galactosemia ay sumusunod sa paraang autosomal recessive ng pagmamana ng katangian na nagkakaloob ng kakulangan ng enzyme na responsable sa sapat na degradasyon ng galactose. Ito ay unang inilarawan noong 1917 na ang sanhi bilang isang depekto sa metabolismo ng galactose ay natukoy ng isang pangkat na pinangunahan ni Herman Kalckar noong 1956.
Ang insidensiya nito ay mga 1 kada 60,000 kapanganakan sa mga Caucasian. Sa ibang mga populasyon, ang mga rate ng insidensiya ay iba iba. Ang galactosemia ay 10 beses na mas karaniwan sa loob ng populasyong Irish Traveller.
Sanhi
Ang Lactose sa pagkain ng mga produktong gatas ay nasisira ng enzyme enzyme na lactase tungo sa glucose at galactose. Sa mga indibidwal na may galactosemia, ang mga enzyme na kailangan para sa karagdagang metabolismo ng galactose ay malalang nabawasan o buong nawala na humahantong sa mga nakalalasong lebel ng galactose 1-phosphate sa iba't ibang mga tisyu gaya ng sa kaso ng klasikong galactosemia. Ito ay nagreresulta sa hepatomegaly (lumaking atay), cirrhosis, pagkabigo ng bato, mga katarata, pinsala sa utak, at pagkabigo ng obaryo. Kapag hindi nagamot, ang kamatayan sa mga sanggol na may galactosemia ay mga 75%.
Ang galactosemia ay namamana ng isang supling sa mga magulang sa paraang autosomal recessive na nangangahulugang dapat mamana ng isang sanggol ang isang depektibong gene mula sa bawat magulang upang lumitaw ang sakit na ito. Ang mga heterozygote ay mga tagapagdala nito dahil kanilang namamana ang isang normal na gene at isang depektibong gene. Ang mga tagapagdala nito ay hindi nagpapakita ng mga sintomas ng galactosemia.
Arkitekturang Neoklasiko
right|thumb|300x300px|[[Château de Bagatelle sa Paris, isang maliit na Noklasikong château]] Ang arkitekturang Neoklasiko ay isang estilo ng arkitektura na isinabuhay ng kilusang Neoklasiko na nagsimula noong kalagitnaan ng ika-18 siglo sa Italya at Pransiya.
Allele
Ang allele o allel ang isa sa isang bilang ng mga alternatibong anyo ng parehong gene o parehong locus na henetiko. Ito ang isa sa mga alternatibong anyo ng isang gene para sa isa isang katangian na lumilikha ng iba ibang mga epekto. Minsan, ang magkakaibang mga allele ay nagreresulta sa isang magkaibang mga mapagmamasdang katangiang pang-phenotype gaya ng magkakaibang mga pigmentason. Gayunpaman, ang marami sa mga pagkakaiba sa lebel na henetiko ay nagreresulta sa kaunti o walang mapagmamasdang pagkakaiba. Ang karamihan ng mga organismong multiselular ay may dalawang mga hanay ng mga kromosoma o diploid. Ang mga kromosomang ito ay tinatawag na homolohosong mga kromosoma. Ang mga organismong diploid ay may isang kopya ng bawat gene at kaya ay isang allele sa isang kromosoma. Kung ang parehong mga allele ay pareho, ang mga ito ay mga homozygote. Kung ang mga alelle ay magkaiba, ang mga ito ay heterozygote. Ang isang populasyon o sarihay ng mga organismo ay tipikal na kinabibilangan ng mga maraming mga allele sa bawat locus sa iba't ibang mga indibidwal. Ang pagkakaibang alleliko sa isang locus ay masusukat bilang ang bilang ng mga allele(polymorphism) na umiiral o ang proporsiyon ng mga heterozygote sa populasyon.
Mga allele na dominante o recessive
Sa maraming mga kaso, ang mga interaksiyong henotipiko sa pagitan ng dalawang allele sa isang locus ay mailalarawan bilang dominante(nananaig) o recessive(umuurong) ayon sa kung alin sa dalawang genotype na homozygous ang phenotype ng heterozygote ay pinakakatulad. Kapag ang heterozygote ay hindi maitatangi mula sa isa sa mga homozygote, ang nasasangkot na allele ay sinasabing dominante sa isa pa na recessive naman sa dominante. Ang digri at patten ng pagiging dominante ay iba iba sa pagitan ng mga locus. Ang uring interaksiyong ito ay unang pormal na inilarawan ni Gregor Mendel. Gayunpaman, ang marami sa mga katangiang ay sumasalungat sa simpleng pag-uuring ito at ang mga phenotype ay minomodelo sa polihenikong pagmamana. Ang terminong uring ligaw na allele ay minsang ginagamit upang ilarawan ang allele na pinaniniwalaang nag-aambag ng tipikal na katangian ng phenotype na nakikita sa mga "ligaw" na populasyon gaya ng mga langaw. Ang gayong uring ligaw na allele ay itinuturing sa kasaysayan na dominante, karaniwan, normal. Ito ay salungat sa mga allele na mutant na itinuturing na recessive, bihira, at kadalasang nakakapinsala. Karaniwang pinaniniwalaang ang karamihan ng mga indibidwal ay homozygous para sa uring ligaw sa karamihan ng locus ng gene at ang anumang alternatibong mutant na allele ay natatagpuan sa anyong homozygous sa isang maliit na menoridad ng mga apektadong indibidwal na kadalasan ay bilang mga sakit na henetiko at mas kadalasan sa anyong heterozygous sa mga tagapagdalang henetiko ng mga mutant na allele. Kinikilala na ngayon na ang karamihan o lahat ng mga locus ng gene ay mataas na polimorpiko na may maraming mga allele na ang mga prekwensiya ay iba iba sa bawat populasyon at ang isang malaking bilang ng mga pagkakaiba ay nakatago sa anyo ng mga allele na hindi lumilikha ng mga halatang mga pagkakaibang pang-phenotype.
Mga prekwensiyang ng allele at genotype
Ang prekwensiya ng mga allele sa isang populasyong diploid ay magagamit upang hulaan ang mga prekwensiya ng mga tumutugmang genotype. Para sa isang simpleng model na may dalawang allele:
kung saan ang ″p″ ang prekwensiya ng isang allele at ang ″q″ ang prekwensiya ng alternatibong allele na nagsusuma sa pagkakaisa. Kung gayon, ang ″p″2 ang praksiyon ng populasyon ng homozygous para sa unang allele, ang 2 ″pq″ ang praksiyon ng mga heterozygote at ang ″q″2 ang praksiyong homozygous para sa alternatibong allele. Kung ang unang allele ay dominante sa ikalawa, ang praksiyon ng populasyon na magpapakita ng dominanteng phenotype ay ″p″2 + 2 ″pq″ at ang praksiyon na may phenotype na recessive ay ″q″2.
Sa tatlong allele:
Sa kaso ng maraming allele sa isang diploid locus, ang bilang ng mga posibleng genotype (G) na may isang bilang ng mga allele (a) ay ibinibigay ng ekspresyong:
Mga pagkakaiba sa allele sa mga sakit na henetiko
Ang isang bilang ng mga diperensiyang henetiko ay sinasanhi kapag ang isang indibdiwal ay nagmamana ng dalawang mga allele na recessive para sa isang gene na katangian. Ang mga diperensiyang henetiko na recessive ay kinaibilangan ng Albinism, Cystic Fibrosis, Galactosemia, Phenylketonuria (PKU), at Tay-Sachs Disease. Ang ibang mga sakit ay sanhi rin ng mga allele na recessive ngunit dahil ang gene locus ay matatagpuan sa mga kromosomang X upang ang mga lalake ay isa lamang kopya(hemizygous), ang mga ito ay mas kadalasan sa mga lalake kesa sa mga babae. Ang mga halimbawa ay kinabibilangan ng color blindness at Fragile X syndrome.
Ang ibang mga sakit na henetiko gaya ng Huntington disease ay nangyayari kapag ang indibidwal ay nagmamana lamang ng isang dominanteng allele.
Aklat ng Exodo
Ang Aklat ng Exodo o Exodus ay ang ikalawang aklat ng Torah o Pentateuko, ng Tanakh at ng Lumang Tipan ng Bibliya. Sa Hebreo, ito'y tinatawag na Shemot (שְׁמוֹת) na galing sa pariralang Ve-eleh shemot, ואלה שמות, "At ito ang mga pangalan". Nangangahulugang "Paglabas" ang salitang Exodo na hinango mula sa wikang Griyego. Nilalahad sa librong ito ang paglabas ng bayang Israel mula sa Ehipto noong ika-13 daantaon habang pinangangasiwaan ni Moises. Karugtong ito ng kasaysayan ng mga Israelita na isinalaysay sa Aklat ng Henesis (ang kanilang pagkaalipin sa ilalim ng mga Ehipsiyo, pagtawid nila sa Dagat na Pula, at ang paglalakbay sa ilang para marating ang Bundok Sinai, kung saan gumawa ang Diyos ng pakikipagtipan sa bayan ng Israel). Sa pamamagitan ni Moises, ibinigay ng Diyos sa mga Israelita ang Sampung Utos o Batas.
May akda
Ang tradisyonal na paniniwala ng mga Hudyo at Kristiyano ay ang Pentateuch (unang limang aklat ng Tanakh) kabilang ang Aklat ng Exodo ay isinulat ni Moises na ayon sa tradisyon ng mga Hudyo ay nabuhay noong 1391–1271 BCE. Gayunpaman, sa huli nang ika-19 na siglo (19th century) CE, ang lumalagong kamalayan ng mga salungatan, pag-ulit ulit na mga salaysay at iba pang mga katangian ng Pentateuch ang nagtulak sa mga skolar ng Bibliya na iwan ang tradisyonal na pananaw na ito. Ayon sa mga modernong skolar ng Bibliya, ang unang drapto (na tinatawag na Yahwist) ay malamang isinulat noong ika-6 siglo BCE noong panahon ng pagkakatapon sa Babilonia ng mga Israelita. Ito ay dinagdagan at kinumpleto bilang pagkatapos ng pagkakatapon (post-Exilic) na huling edisyon (o pinagkunang pang-Sasserdote/Priest source) sa huli nang ika-6 siglo o noong ika-5 siglo CE, at nagkaroon pa ng mga karagdagang pagbabago at kaunting mga rebisyon na nagpatuloy hanggang sa ika-4 siglo BCE.
Genre at mga pinagkunan
Ayon sa mga skolar, ang Aklat ng Exodo ay hindi isang salaysay na historikal sa anumang modernong kahulugan nito. Ang modernong kasaysayan pagsusulat ng kasaysayan o history ay nangangailangan ng kritikal na ebaluasyon ng mga pinagkunan at hindi tumatanggap sa diyos bilang sanhi ng mga pangyayari. Gayunpaman, sa Aklat ng Exodo, ang lahat ng pangyayari ay itinatanghal bilang gawa ng diyos na kadalasang lumilitaw ng personal at ang historikal na pinagtakdaan ay malabong iginuhit. Ayon sa mga skolar, ang layunin ng aklat na ito ay hindi upang irekord ang tunay na nangyari kundi upang ipakita ang historikal na karanasan ng pamayanang Israelita na ipinatapon sa Babilonia noong ika-6 siglo BCE at nang kalaunang Hersualem na humaharap sa pagkakabihag ng dayuhan at ang pangangailangan na harapin ang kanilang pagkakaunawa sa diyos.
Exodo
Ang Exodo ang kuwento ng pang-aalipin sa mga Israelita sa Ehipto pagkatapos mamatay ni Jose at ang kanilang paglisan sa ilalim ni Moises, mga pahayag at paglalakbay sa ilang hanggang sa mga hangganan ng Canaan. May hindi bababa sa dalawang mga paraon ang nasasangkot ayon sa bibliya, ang paraon na umalipin sa mga Israelita at ang paraon ng exodo na tinakasan ng mga Israelita sa kanilang exodo. Hindi pinangalanan sa bibliya ang mga paraon na ito o nagbigay ng sapat na impormasyon upang tukuyin ang panahon na pinangyarihan ng mga ito. May ilang mga mungkahi ang iba't ibang mga indibidwal sa pagkakalinlan ng paraon na ito. Si Paraon Ramesses II ang pinaniniwalaan ng ilan na Paraon ng Aklat ng Exodo na umalipin sa mga Israelita. Gayunpaman, walang anumang mga ebidensiyang arkeolohikal na si Ramesses II ay nakitungo sa mga Israelita o sa anumang mga salot sa Ehipto gaya ng isinasaad sa bibliya. Ang mga arkeologo ay umaayon na walang anumang Exodo ng mga Israelita sa Ehipto na nangyari. Ang takot ng Paraon (ayon bibliya) na ang mga Israelita ay makikipag-alyansa sa mga mananakop na dayuhan ay hindi malamang sa konteksto ng huling ikalawang milenyo nang ang Canaan ay bahagi ng imperyong Ehipsiyo at ang Ehipto ay hindi nahaharap sa mga kaaway sa direksiyong ito. Ang mga anakronismo sa Aklat ng Exodo ay nagmumungkahi ng petsang pagkakasulat noong ca Ikaanim na siglo BCE at ang mga karagdagang pagsasaayos at pagbabago ay nagpatuloy hanggang sa ca. Ikaapat na siglo BCE.
Sinaunang arkitekturang Ehipto
thumb|300x300px|Ang mahusay na napanatiling [[Templo ni Edfu|Templo nina Horus at Edfu ay isang halimbawa ng arkitekturang Ehipto at arkitektural na eskultura.]] Sumasaklaw sa higit sa dalawang libong taon, ang sinaunang Ehipto ay hindi iisang matatag na kabihasnan ngunit nasa patuloy na pagbabago at pag-aalsa, karaniwang hinahati sa mga panahon ng mga istoryador. Gayundin, ang sinaunang arkitekturang Ehipto ay hindi iisang estilo, ngunit isang hanay ng mga estilo na magkakaiba sa paglipas ng panahon ngunit may ilang pagkakapareho.
Ang pinakatanyag na halimbawa ng sinaunang arkitekturang Ehipto ay ang mga piramide ng Ehipto habang pinag-aralan din ang mga hinukay na mga templo, palasyo, libingan, at kuta. Karamihan sa mga gusali ay itinayo ng lokal na kagamitan gaya ng ladrilyong putik at apog ng mga manggagawa tinipon. Ang mga malalaking gusali ay itinayo sa pamamagitan ng poste at dintel paraan ng konstruksiyon. Maraming gusali ang nakahanay sa astronomiya. Ang mga haligi ay karaniwang pinalamutian ng mga kapital na pinalamutian na kahawig ng mga halaman na mahalaga sa sibilisasyong Ehipto, tulad ng halamang papiro.
Ang mga sinaunang motif ng arkitekturang Ehipto ay nakaimpluwensiya sa arkitektura sa ibang lugar, na unang umabot sa mas malawak na mundo sa panahon ng orientalisasyon at muli sa Ehiptomania ng ika-19 na siglo.
Arkitektura ng Pilipinas
thumb|350x350px|[[Bintanang Capiz, isang tanyag na sagisang pangkulturang Pilipino na kakikitaan sa maraming arkitekturang Pilipino.]] Ang arkitektura ng Pilipinas (Filipino: Arkitekturang Pilipino) ay sumasalamin sa tradisyong pangkasaysayan at kultural sa bansa. Karamihan sa mga kilalang makasaysayang estruktura sa kapuluan ay naiimpluwensiyahan ng arkitekturang Austronesyo, Tsino, Espanyol, at Amerikano.
BNK48
Opisyal na nag-debut ang grupo noong 2 Hunyo 2017, pagkatapos isagawa ang paunang audition sa kalagitnaan ng 2016 at ianunsyo ang mga miyembro ng unang henerasyon sa unang bahagi ng 2017. Noong 8 Agosto 2017 ay inilabas ang kanilang debut single na " Yak Cha Dai Phop Thoe ". Ang pangalawang single nito na " Khukki Siangthai ", na inilabas noong 20 Disyembre 2017, ay naging matagumpay. , ang grupo ay may 52 na miyembro.
Ang pangalan ng gruop ay nakabase sa Bangkok, ang kabiserang lungsod ng Thailand, kung saan matatagpuan ang teatro nito na BNK48 the Campus. Ang Orchid, isang bulaklak na sikat sa bansa, ay nagsisilbing kulay at motif ng grupo.
Noong 2 Hunyo 2019 ay inanunsyo ng BNK48 ang pagbuo ng kanilang unang sister group na CGM48 na ang pangalan ay nakabase sa lungsod ng Chiang Mai. Ang CGM48 ay ang unang domestic sister group na inilunsad sa labas ng Japan at pangalawang sister group ng 48 Group sa Thailand.
2016
Inanunsyo ang pagbuo ng BNK48, MNL48, at TPE48 noong 26 Marso 2016.
Naganap ang unang audition ng grupo noong 29 Hulyo hanggang 31 Agosto 2016, na umakit ng 1,357 na mga aplikante. 330 sa kanila ang napili noong 5 Setyembre. Ang paunang pagpili ng mga miyembro ng unang henerasyon ay ginanap noong ika-17 at 18 Setyembre 2016. Noong 23 Setyembre 2016, idineklara ang resulta ng pagpili, na nasala na 80 kandidato ang papasa sa huling pagpili. Gayunpaman, dahil sa pagkamatay ni Haring Bhumibol Adulyadej noong 13 Oktubre 2016, ang huling pagpili ay ipinagpaliban hanggang 18 Disyembre, kung saan ang ilang mga kandidato ay napili bilang unang henerasyon ng grupo.
2017
thumb|300x300px| Ang mga miyembrong sina Jennis, Namneung, Maysa, Namhom, Kaimook, at Miori, na nakasuot ng unang solong outfit, ay nagtatanghal sa The Mall Bang Kapi sa Bangkok noong 23 Hulyo 2017. Noong 12 Pebrero 2017, opisyal na inihayag ang unang henerasyon ng grupo, na binubuo ng 29 na miyembro. Nagawa nila ang kanilang unang paglabas sa AKB48 show sa 12th Japan Festa sa Bangkok sa parehong araw.
Sa kalaunan ay ipinahayag noong 13 Abril 2017 na ang miyembro ng AKB48 Team 4 na si Rina Izuta ay ililipat sa grupo noong 2 Hulyo 2017, kung saan ang kabuuang mga miyembro ng grupo ay 30.
Noong 2 Hunyo 2017, ginawa ng grupo ang opisyal na debut nito sa solong " Aitakatta – Yak Cha Dai Phop Thoe ". Opisyal na inilabas ang single noong 8 Agosto 2017 at magagamit para mabili sa limitadong panahon lamang, kung saan nakabenta ito ng 13,500 kopya. Sa ngayon, wala pang opisyal na music video ang inilabas para sa single.
Sulat ni Hudas
Ang Sulat ni Hudas o Sulat ni Judas ay aklat sa Bagong Tipan na ipinagpapalagay na isinulat ni Hudas ang Alagad na kapatid ni Santiago ang Makatarungan na kapatid ni Hesus at kaya ay kapatid rin ni Hesus. Bagaman isa lamang napakaikling akdang may dalawampu't limang taludtod at siyang pinakamaiksing sulatin at aklat na nasa Bagong Tipan ng Bibliya, nilalarawan itong natatangi dahil sa angkin nitong katatagan at karangalan. Naaangkop ang halos lahat ng nilalaman nito sa pangkasalukuyang panahon sapagkat may pagkakatulad sa kapanahunan ni San Hudas Tadeo, isang panahong laganap ang imoralidad at erehiya. Laban si San Hudas Tadeo sa ganitong mga bagay.
Komposisyon
Ang sulat ni Judas ay isa sa mga tinutulang aklat ng kanon. Bagaman ang liham na ito ay itinuturing ng ilang mga skolar na isang pseudonomosong(may pekeng pangalan) aklat na isinulat sa pagitan ng huli ng ika-1 siglo CE at unang kwarter ng ika-2 siglo CE sa batayan ng mga pagtukoy sa tradisyon ng mga apostol, at sa mahusay na istilong Griyego nito, ito ay pinepetsahan ng ilang mga konserbatibong skolar sa pagitan ng 66 hanggang 90 CE
Ito ay itinuring nina Clement ng Alexandria, Tertullian at ng pragmentong Muratorian na kanonikal bagaman ang unang historikal na rekord ng mga pagdududa sa may-akda nito ay matatagpuan sa mga kasulatan ni Origen ng Alexandria na nagsalita ng mga pagdududa na pinanghahawakan ng ilan ngunit niya. Ito ay inuri ni Eusebius na isang antilegomena(tinutulang kasulatan). Ito ay kalaunang tinanggap sa kanon nina Athanasius at sa Synod ng Laodicea (c. 363) at Konseho ng Carthage (397).
BNK48
2017
Ang grupo, na kumakatawan sa Japan, ay nagtanghal kasama ang Thai na mang-aawit na si Palitchoke Ayanaputra at ang South Korean band na iKON sa konsiyerto 2017: 411 Fandom Party sa Bangkok, na ginanap sa Siam Paragon noong gabi ng 30 Agosto 2017, kung saan pinalabas nito ang kantang " Khukki Siangthai ", isang cover ng " Koi Suru Fortune Cookie " ng AKB48.
Sulat ni Hudas
Komposisyon
Ang ilang bahagi ng liham ni Judas ay labis na katulad ng Ikalawang Sulat ni Pedro lalo ang kapitulo 2 kaya ang karamihan sa mga skolar ng Bibliya ay umaayon na may pagbatay sa pagitan ng dalawang aklat na ito. Maaring ang isa ay direktang humango sa isa o ang parehong ito ay humango sa isang karaniwang pinagkunan. Dahil sa ang liham na ito ay mas maikli sa 2 Pedro at dahil sa iba ibang mga detalyeng istilistiko, ang ilang mga may akda ay tumuturing sa Judas na pinagkunan ng parehong mga talata sa 2 Pedro. Gayunpaman, ang ibang may akda ay nagbigay pansin sa pagsisipi ng Judas 18 sa 1 Pedro 3:3 sa tensong nakaraan(past tense) kaya itinuturing ng mga ito na ang Judas ay isinulat pagkatapos isulat ng 2 Pedro.
BNK48
2017
Noong 31 Agosto 2017, ginawa ang isang anunsyo na nagsasabing dahil sa kanilang paglabag sa mga hindi ibinunyag na panuntunan, sina Jan, Kaew, Orn, at Namneung, ang pinakamatandang miyembro ng grupo na nakatakdang magtanghal sa Japan Expo sa Thailand 2017 noong 1 at 3 Setyembre 2017, na-demote sa undergirls at pinalitan nina Jane, Mobile, Pupe, at Rina Izuta para sa nasabing event. Iniisip na ang apat ay pinarusahan dahil sa pagtalikod.
Sulat ni Hudas
Layunin
Sa pagkasulat ng liham na ito, nilayon ni Hudas Tadeong sugpuin at labanan ang mga maling pangaral na ginagawa ng mga ereheng hindi kumikilala kay Hesus bilang Panginoon at Guro. Hindi ayon ang mga erehe sa "lahat ng Batas, kapangyarihan, at kalayaang Kristiyano." Kabilang sa loob ng Simbahan o parokya ang mga nabanggit na erehe dito, at nagsilbing babala ang Sulat ni Hudas para sa mga taong ito.
Mga bahagi
Binubuo ng tatlong bahagi ang Sulat ni Hudas: Una, mayroon itong isang Pambungad. Nagsisilbing isang babala para sa mga Kristiyano ang hinggil sa mga bulaang tagapagturo o mga huwad na mga mangangaral. Nagtatapos ito sa isang Paglalagom o konklusyon, ang ikatlong bahagi ng liham.
BNK48
2017
Idinaos ng grupo ang una nitong pormal na konsiyerto, BNK48 We Love You, noong 23 Setyembre 2017 sa The EmQuartier sa Bangkok upang markahan ang pagtatapos ng Kidcat. Sa kaganapan, inihayag ang pagpapalabas ng kantang "Khukki Siangthai" bilang pangalawang single ng grupo. Ang music video para sa kanta ay pinalabas sa konsiyerto na BNK48 Mini Live at Handshake, na ginanap sa JJ Mall sa Bangkok noong 18 Nobyembre 2017.